สันนิบาตฮันเซอ

สันนิบาตฮันเซอ () และรู้จักในชื่อ ฮันเซอ () หรือ ฮันซา () เป็นการรวมกลุ่มเพื่อผลประโยชน์ด้านการค้าและเศรษฐกิจของแว่นแคว้นเยอรมันทางตอนเหนือ และได้ขยายอิทธิพลตามชายฝั่งทะเลของยุโรปเหนือตั้งแต่ทะเลบอลติกไปจนถึงทะเลเหนือ ตลอดจนบนภาคพื้นทวีป นครสันนิบาตฮันเซอมีระบบกฎหมายและการป้องกันภัยเป็นของตน ตลอดจนมีระบบความช่วยเหลือระหว่างกันและกัน

สันนิบาตฮันซาเริ่มก่อตัวขึ้นราวคริสต์ศตวรรษที่ 12 เมื่อแรกก่อตั้งใช้ชื่อว่า "สมาพันธ์พ่อค้าฮันเซอ" เป็นความร่วมมือระหว่างเมืองลือเบ็คและฮัมบวร์คเพื่อค้าขายปลาเฮร์ริงกับเกลือ ต่อมาในปีค.ศ. 1241 สมาพันธ์พ่อค้าเข้าผูกขาดเส้นทางค้าเกลือที่เมืองลือเนอบวร์ค สมาพันธ์พ่อค้าระหว่างสองเมืองนี้สร้างประโยชน์และอิทธิพลมหาศาล จนพ่อค้าจากเมืองโคโลญและดันท์ซิชขอเข้าร่วมด้วย และมีอีกหลายเมืองตามมา

เมื่อสันนิบาตมีสมาชิกเพิ่มมากขึ้นทั้งที่เป็นเมืองเยอรมันและเมืองฝั่งยุโรปเหนือ จึงมีการจัดระเบียบการปกครองเพื่อความเป็นเอกภาพ นโยบายของสันนิบาตถูกกำหนดจากเสียงส่วนใหญ่ในที่ประชุมซึ่งประกอบด้วยตัวแทนพ่อค้าจากเมืองต่างๆ เมืองที่เข้าร่วมสันนิบาตต้องใช้กฎหมายแพ่งและพาณิชย์ของลือเบ็คและใช้ภาษาเยอรมันเป็นภาษากลางในการติดต่อสื่อสาร

อ้างอิง 

 P. Dollinger The German Hansa (1970; repr.1999).
 E. Gee Nash. The Hansa. 1929 (Reprint. 1995 Edition, Barnes and Noble)

แหล่งข้อมูลอื่น 
 29th International Hansa Days ใน Novgorod
 30th Int'l Hansa Days 2010 ใน Parnu-Estonia 
 NPG Social & Cultural Struggle for an Hanseatic Revival
 ลำดับเวลา
 เมืองฮันเซอในเนเธอร์แลนด์

ประวัติศาสตร์ยุโรป
ประวัติศาสตร์เยอรมนี
 
ประวัติศาสตร์ปรัสเซีย